Diari Oficial de la Generalitat Valenciana


Sumari del DOGV 9362, del 15-06-2022 (2022/5338)

RESOLUCIÓ de 25 de maig de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència d'Ángeles Sanz Domínguez per la Generalitat. ABI 397/2021.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9362

Data del DOGV
:   15-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5338


Data del document
:   25-05-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de maig de 2022, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència d'Ángeles Sanz Domínguez per la Generalitat. ABI 397/2021. [2022/5338]  
Antecedents de fet  
La Conselleria d'Hisenda i Model Econòmic ha tingut coneixement mitjançant escrit de l'Advocacia General de la Generalitat del procediment ordinari 107/2017, seguit en el Jutjat de Primera Instància núm. 2 d'Alcoi, comunicant que Ángeles Sanz Domínguez va morir el 6 de setembre de 2013 i que el seu germà renuncia a l'herència.  
  
De les actuacions prèvies dutes a terme per aquesta direcció general, resulta que no va atorgar testament i que va estar empadronada a l'Ajuntament d'Alcoi.  
No constant, en principi, l'existència de més persones amb dret a heretar, amb data 2 de setembre de 2021, es va dictar Acord d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de la causant a què s'ha fet referència, que es publica en el Diari Oficial de la Generalitat Valenciana el 2 de novembre de 2021 i s'exposa al tauler d'edictes de l'Ajuntament d'Alcoi del 14 de setembre al 15 d'octubre de 2021.  
Investigat el cabal relicte, amb data 11 de maig de 2022, es dona trasllat a l'Advocacia General de la Generalitat de proposta d'acceptació, i se sol·licita informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 23 de maig de 2022, es rep informe favorable.  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent al que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la seua redacció donada per la Llei 15/2015, de 2 de juliol, de jurisdicció voluntària, procedeix la terminació de l'expedient per a la declaració d'herència intestada per part de la Generalitat.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i d'acord amb el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar a la Generalitat hereva d'Ángeles Sanz Domínguez i adjudicar-li els béns i drets de l'herència, obtingut l'informe favorable de l'Advocacia General de la Generalitat.  
  
Segon  
Acceptar l'herència de la causant, a benefici d'inventari, integrada pels béns següents:  
- Finca núm. 5.833 d'Alcoi, inscrita en el Registre de la Propietat d'Alcoi, foli 167, tom 1640, llibre 1226. Habitatge unifamiliar situat al carrer Verge del Pilar, núm. 14.  
La finca està gravada amb hipoteca amb un dèbit actual per un total de 72.687, 63 euros i una previsió de costes d'11.250 euros.  
L'immoble està sent ocupat per inquilina que acredita dret d'ocupació.  
- Fons d'inversió en CaixaBank, amb un patrimoni a data 12 de març de 2022 de 219,36 euros.  
No s'han localitzat més béns de l'herència.  
Tercer  
Publicar aquesta resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets de la causant, i també a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari general de béns i drets de la Generalitat.  
  
En el cas del bé immoble que integra el cabal relicte, procedir a la seua alienació.  
  
Sisé  
Una vegada liquidada l'herència, aprovar, previ informe de la Intervenció Delegada, el compte general de liquidació de l'abintestat en què s'integrarà la totalitat dels ingressos generats i les despeses abonades o per a abonar, entre els quals figurarà el constrenyiment per denúncia, si és procedent.  
  
Contra aquesta resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 25 de maig de 2022.- La directora general del Sector Públic i Patrimoni: Isabel Castelló García.